கேள்வி: சமயபுரம் போஜீஸ்வரர் கோயில் - வரலாறு குறித்து விரிவாக சொல்லுங்கள்.
பதில்: இந்தக்கோயில் போசளப் பேரரசு மன்னர்களால் பொது ஊழி 13-ஆம் நூற்றாண்டில் கட்டப்பட்டதாகும். மைசூர் சேர்ந்த துவாரசமுத்திரத்தைத் தலைநகராகக் கொண்டு வாழ்ந்த ஹொய்சல மன்னர்களில் இரண்டாம் வீர நரசிம்மன் பொது ஊழி 13-ஆம் நூற்றாண்டில் தமிழ்நாட்டில் சோழர் உதவியாக வந்து பகைவரை விரட்டி சோழனை ஆட்சியில் அமர்த்தினார். அவருடைய புதல்வரான வீர சோமேசுவரன் தன் ராஜ்யத்தைத் தமிழ்நாட்டில் நிலைநிறுத்தக் கருதி பொது ஊழி 1253-இல் கண்ணனூர் தலைநகரமாக்கி விக்கிரமபுரம் என்ற புதிய பெயரைக் கொடுத்துள்ளார். ஹொய்சல மன்னர்களில் இவரே புகழ் பெற்றவராகக் கருதப்படுகிறார். இக்கோயில் இவர் கட்டுவித்ததாகும்.27 நவம்பர் 2017 அன்று கோயிலுக்கு நேரில் சென்றபோது அங்கிருந்த அறிவிப்புப்பலகையில் இருந்து இவ்விவரங்கள் தொகுக்கப்பட்டன. தற்போது இது போஜராஜா கோயில் என்று வழங்கப்படுகிறது.